CELEX: 62011CN0593
Language: et
Date: 2011-11-25 00:00:00
Title: Kohtuasi C-593/11 P: Alliance One International, Inc.-i 25. novembril 2011 esitatud apellatsioonkaebus Üldkohtu (kolmas koda) 9. septembri 2011 . aasta otsuse peale kohtuasjas T-25/06: Alliance One International, Inc. versus Euroopa Komisjon

28.1.2012   
            
            
               ET
            
            
               Euroopa Liidu Teataja
            
            
               C 25/41
            
         
      Alliance One International, Inc.-i 25. novembril 2011 esitatud apellatsioonkaebus Üldkohtu (kolmas koda) 9. septembri 2011. aasta otsuse peale kohtuasjas T-25/06: Alliance One International, Inc. versus Euroopa Komisjon
      (Kohtuasi C-593/11 P)
      (2012/C 25/78)
      Kohtumenetluse keel: inglise
      
         Pooled
      
      
         Apellant: Alliance One International, Inc. (esindajad: avvocato C. Osti, avvocato A. Prastaro ja avvocato G. Mastrantonio)
      
         Teine menetlusosaline: Euroopa Komisjon
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada terves ulatuses Üldkohtu 9. septembri 2011. aasta otsus kohtuasjas T-25/06: Alliance One vs. komisjon; ja kui menetluse staadium seda võimaldab,
               
            
                  —
               
               
                  tühistada vaidlustatud otsuse artikli 1 punkt 1 SCC-d, Dimonit ja Alliance One’i puudutavas osas; ja sellega seoses
               
            
                  —
               
               
                  vähendada Transcatabile ja Dimon Italiale (Mindo) määratud trahvi nii, et see ei ületa 10 % nende viimase majandusaasta käibest, ja
               
            
                  —
               
               
                  vähendada Transcatabile ja Dimon Italiale (Mindo) määratud trahvi, kuna kordaja ei ole enam kohaldatav, sest see põhines kontserni suurusel;
               
            
                  —
               
               
                  igal juhul mõista komisjonilt välja kõik kohtukulud, sealhulgas Alliance One’i kohtukulud Üldkohtu menetluses.
               
            
         Väited ja peamised argumendid
      
      Alliance One palub: (i) tühistada terves ulatuses vaidlustatud kohtuotsus ja lisaks (ii) tühistada komisjoni poolt 20. oktoobri 2005. aastal juhtumis COMP/C.38.281/B.2 — Toortubakas — Itaalia tehtud otsuse artikli 1 punkt 1 Standard Commercial Corp.-i („SCC”), Dimon Inc.-i („Dimon”) ja Alliance One’i puudutavas osas; ning seega (iii) vähendada Transcatab S.p.A.-le („Transcatab”) ja Dimon Italia S.r.l.-le („Dimon Italia”; nüüd Mindo) määratud trahvi nii, et see ei ületa 10 % nende viimase majandusaasta käibest; või alternatiivina (iv) vähendada Transcatabile ja Dimon Italiale (nüüd Mindo) määratud trahvi, kuna kordaja ei ole kohaldatav; (v) igal juhul mõista komisjonilt välja kõik kohtukulud, sealhulgas Alliance One’i kohtukulud Üldkohtu menetluses.
      Alliance One väidab, et vaidlustatud kohtuotsus tuleb tühistada järgmistel põhjustel:
      
                  —
               
               
                  Esiteks rikkus Üldkohus ELTL artiklit 296 ja Euroopa Liidu põhiõiguste harta artikleid 48 ja 49. Kuna Üldkohus ei viinud läbi apellandi esitatud nende tõendite täpset ja täielikku analüüsi, millega taheti vastu väita otsustava mõju eeldusele, ning seega ei selgitanud Üldkohus nõuetekohaselt oma põhjendusi, mille alusel need tõendid tagasi lükati, muutus kontrolli teostamise eeldus täiesti ümberlükkamatuks ning see viis süütuse presumptsiooni, seaduslikkuse ja isikliku vastutuse põhimõtte rikkumiseni.
               
            
                  —
               
               
                  Teiseks, jättes arvesse võtmata Alliance One esitatud tõendeid, on Üldkohus vääralt kohaldanud tõendamiskoormisega seotud üldpõhimõtteid ja tõenditega seotud menetlusnorme ning igal juhul rikkunud apellandi kaitseõigusi.